Korisnički priručnik za Cyber-shot
Ispis
Glavna stranica > Mjere opreza / O ovom fotoaparatu > Mjere opreza > Memorijska kartica

## Memorijska kartica

Memorijska kartica
Napomena o korištenju adaptera memorijske kartice (prodaje se zasebno)
»Memory Stick«
Kad koristite »Memory Stick Duo« s »Memory Stick« utorom standardne veličine
Napomene o korištenju »Memory Stick Micro« (prodaje se zasebno)

### Memorijska kartica

Sljedeće memorijske kartice kompatibilne su s ovim fotoaparatom: »Memory Stick PRO Duo«, »Memory Stick PRO-HG Duo«, »Memory Stick Duo«, SD memorijske kartice i SDHC memorijske kartice. Međutim, ne mogu se koristiti sve memorijske kartice za rad s ovim fotoaparatom. MultiMediaCard nije kompatibilna.
U ovom korisničkom priručniku, »Memory Stick PRO Duo«, »Memory Stick PRO-HG Duo« i »Memory Stick Duo« nazivaju se »Memory Stick Duo« i SD memorijskim karticama, SDHC memorijske kartice nazivaju se SD karticama.

- Potvrđeno je da memorijska kartica kapaciteta do 32 GB pravilno funkcionira s fotoaparatom.

- Kad snimate videozapise, preporučuje se korištenje sljedećih memorijskih kartica:

- (»Memory Stick PRO Duo«)

- (»Memory Stick PRO-HG Duo«)

- SD kartica (Klasa 2 ili brža)

Napomene

- Da biste osigurali stabilan rad memorijske kartice preporučujemo da memorijsku karticu prije prvog korištenja formatirate pomoću ovog fotoaparata. Napominjemo da se formatiranjem brišu svi podaci snimljeni na memorijsku karticu. Podaci se ne mogu vratiti. Svakako kopirajte sve važne podatke na računalo ili drugo mjesto za pohranu.

- Nema jamstva da će memorijska kartica formatirana pomoću računala raditi s fotoaparatom.

- Brzina čitanja/zapisivanja podataka razlikuje se ovisno o kombinaciji memorijske kartice i opreme koja se koristi.

- Podaci se mogu oštetiti u sljedećim slučajevima:

- Kada se memorijska kartica izvadi iz fotoaparata ili se fotoaparat isključi tijekom postupka čitanja ili zapisivanja

- Kada se memorijska kartica koristi na mjestima s jakim statičkim elektricitetom ili električnim šumom

- Preporučuje se napraviti sigurnosnu kopiju važnih podataka.

- Nemojte lijepiti naljepnicu izravno na memorijsku karticu ili adapter memorijske kartice.

- Nemojte dodirivati kontakte memorijske kartice rukom ili metalnim predmetima.

- Nemojte udarati, savijati ni bacati memorijsku karticu.

- Nemojte rastavljati, ni mijenjati memorijsku karticu.

- Ne izlažite memorijsku karticu vodi.

- Ne ostavljajte memorijsku karticu u blizini male djece. Mogli bi je slučajno progutati.

- Umetnite memorijsku karticu koja odgovara veličini utora za memorijsku karticu. Inače će doći do kvara.

- Nemojte koristiti, niti pohranjivati memorijsku karticu u sljedećim uvjetima:

- Vrućim mjestima, npr. u vozilu parkiranom na suncu

- Mjestima izravno izloženim suncu

- Vlažnim mjestima ili mjestima na kojima ima korozivnih tvari

### Napomena o korištenju adaptera memorijske kartice (prodaje se zasebno)

- Kod umetanja memorijske kartice u adapter memorijske kartice pazite da memorijsku karticu umetnete na pravu stranu i gurnete je do kraja. Nepravilno umetanje može prouzročiti kvar.

### »Memory Stick«

Vrste memorijske kartice »Memory Stick Duo« koje se mogu koristiti s ovim fotoaparatom navedene su u donjoj tablici. Ne možemo jamčiti ispravan rad svih funkcija kartice »Memory Stick Duo«.

»Memory Stick« tip | Snimanje/reprodukcija
Memory Stick Duo (bez MagicGate) | *1
Memory Stick Duo (sa MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4

*1 Nije podržan brzi prijenos podataka putem paralelnog sučelja.
*2 »Memory Stick Duo«, »MagicGate Memory Stick Duo«, »Memory Stick PRO Duo« i »Memory Stick PRO-HG Duo« su opremljeni funkcijom MagicGate. MagicGate je tehnologija zaštićena autorskim pravima koja koristi enkripciju. Snimanje/reprodukcija podataka za koje su potrebne MagicGate funkcije nije moguća ovim fotoaparatom.
*3 Moguće je snimanje videozapisa u [VGA] formatu.
*4 Fotoaparat ne podržava 8-bitni paralelni prijenos podataka. Podržava isti 4-bitni paralelni prijenos podataka kao »Memory Stick PRO Duo«.

### Kad koristite »Memory Stick Duo« s »Memory Stick« utorom standardne veličine

Možete koristiti »Memory Stick Duo« tako da ga umetnete u »Memory Stick Duo« adapter (prodaje se zasebno).
»Memory Stick Duo« adapter

### Napomene o korištenju »Memory Stick Micro« (prodaje se zasebno)

- Ovaj je proizvod kompatibilan s »Memory Stick Micro« (»M2«). »M2« je skraćenica za »Memory Stick Micro«.

- Da biste koristili »Memory Stick Micro« s fotoaparatom svakako umetnite »Memory Stick Micro« u »M2« adapter Duo veličine. Ako u fotoaparat umetnete »Memory Stick Micro« bez »M2« adaptera istih dimenzija kao za Duo, možda ga više nećete moći izvaditi iz fotoaparata.

- Ne ostavljajte »Memory Stick Micro« memorijsku karticu u blizini male djece. Mogli bi je slučajno progutati.

Natrag na vrh