Korisnički priručnik za Cyber-shot
Ispis
Glavna stranica > Mjere opreza / O ovom fotoaparatu > Mjere opreza > Mjere opreza

## Mjere opreza

Sigurnosno kopiranje unutarnje memorije i memorijske kartice
Nemojte koristiti/pohranjivati fotoaparat na sljedećim mjestima
O nošenju fotoaparata
O radnim temperaturama okruženja
O kondenzaciji vlage
O kompatibilnosti slikovnih podataka
Napomene o LCD zaslonu i objektivu

### Sigurnosno kopiranje unutarnje memorije i memorijske kartice

- Nemojte isključivati fotoaparat ni uklanjati baterije ili memorijsku karticu dok je svjetlo pristupa podacima upaljeno. U suprotnom se podaci u unutarnjoj memoriji ili na memorijskoj kartici mogu oštetiti. Svakako napravite sigurnosnu kopiju svojih podataka kako biste ih zaštitili.

### Nemojte koristiti/pohranjivati fotoaparat na sljedećim mjestima

- Na ekstremno vrućem, hladnom ili vlažnom mjestu
  Na mjestima kao što je vozilo parkirano na suncu kućište fotoaparata može se deformirati što može prouzročiti neispravnosti u radu.

- Pod izravnom sunčevom svjetlošću ili u blizini izvora topline
  Tijelo fotoaparata može izgubiti boju ili se deformirati, a to može prouzročiti kvar.

- Mjestima izloženima jakim vibracijama

- Blizu jakih magnetskih polja

- Na pjeskovitim ili prašnjavim mjestima
  Pazite da pijesak ili prašina ne uđu u fotoaparat. Ovo može prouzročiti neispravnosti u radu fotoaparata koje se u nekim slučajevima neće moći otkloniti.

### O nošenju fotoaparata

- Nemojte sjedati s fotoaparatom u stražnjem džepu hlača ili suknje jer time možete prouzročiti neispravnosti u radu ili oštećenje fotoaparata.

### O radnim temperaturama okruženja

- Vaš fotoaparat predviđen je za korištenje u rasponu temperature od 0°C do 40°C. Snimanje na temperaturama izvan ovog intervala se ne preporučuje.

### O kondenzaciji vlage

- Ako se fotoaparat prenese s hladnog na toplo mjesto, u unutrašnjosti ili na površini fotoaparata može se kondenzirati vlaga. Kondenzirana vlaga može prouzročiti neispravnosti u radu fotoaparata.

- Ako dođe do kondenzacije pare isključite fotoaparat i pričekajte oko sat vremena da vlaga ispari. Ako pokušate snimati dok je unutrašnjost objektiva zamagljena od vlage, slika koju snimite neće biti jasna.

### O kompatibilnosti slikovnih podataka

- Fotoaparat je usklađen s DCF (Design rule for Camera File system) univerzalnim standardom koji je postavila organizacija JEITA (Japan Electronics and Information Technology Industries Association).

- Sony ne jamči da će fotoaparat reproducirati fotografije snimljene ili uređene pomoću druge opreme ili da će se slike snimljene fotoaparatom moći reproducirati na drugoj opremi.

### Napomene o LCD zaslonu i objektivu

- LCD zaslon proizveden je tehnologijom najveće preciznosti tako da je ispravnost piksela iznad 99,99%. Usprkos tome, na LCD zaslonu ipak se može pojaviti nekoliko crnih ili svijetlih točaka (bijele, crvene, plave ili zelene boje). Ove točke su normalni rezultat proizvodnog postupka i ne utječu na kvalitetu snimka.

- Izlaganje LCD zaslona ili objektiva sunčevoj svjetlosti tijekom duljeg vremena može za posljedicu imati neispravan rad. Pazite na to prilikom odlaganja fotoaparata blizu prozora ili na otvorenom.

- Ne izlažite LCD zaslon pritisku. Zaslon može promijeniti boju, što za posljedicu može imati neispravan rad.

- Pri niskoj se temperaturi slike na LCD zaslonu mogu »razmazati«. To nije kvar.

- Čuvajte pokretni objektiv od slučajnih udaraca i ne primjenjujte silu.

Natrag na vrh