Korisnički priručnik za Cyber-shot
Ispis
Glavna stranica > Mjere opreza / O ovom fotoaparatu > Mjere opreza > Baterije

## Baterije

O bateriji
O preostalom kapacitetu baterije
Baterije koje možete i ne možete koristiti s fotoaparatom
O alkalnim baterijama (isporučeno)/Oxy Nickel Primary baterijama (prodaje se zasebno)
O nikal-metal-hidridnim baterijama (prodaje se zasebno)

### O bateriji

- S baterijom nemojte grubo postupati, rastavljati je, modificirati, izlagati fizičkom šoku ili je udarati, bacati niti na nju stati.

- Ne koristite deformiranu ili oštećenu bateriju.

- Ne koristite zajedno rabljenu i novu bateriju ili različite vrste baterija.

- Izvadite baterije iz fotoaparata kad ga ne koristite dulje vrijeme ili kad baterije ne reagiraju.

### O preostalom kapacitetu baterije

A: Visoki
B: Niski

- Na zaslonu se pojavljuje indikator preostalog kapaciteta baterije.

- Točan preostali kapacitet baterije pojavljuje se za približno jednu minutu.

- Indikator preostalog kapaciteta možda neće biti točan u nekim okolnostima.

- Kad je [Ušteda energije] postavljeno na [Standardno] ili [Snažno], ako ne koristite fotoaparat određeno vrijeme dok je napajanje uključeno LCD zaslon se zatamnjuje, a fotoaparat se automatski isključuje (funkcija automatskog isključivanja).

### Baterije koje možete i ne možete koristiti s fotoaparatom

U tablici u nastavku označava bateriju koja se može koristiti, a označava bateriju koja se ne može koristiti.

Vrsta baterije | Isporučeno | Podržano | Punjivo
LR6 (veličina AA) alkalne baterije* |  |  |
HR 15/51: HR6 (veličina AA) nikal-metal-hidridne baterije* |  |  |
ZR6 (veličina AA) Oxy Nickel Primary baterije* |  |  |
Litijske baterije |  |  |
Manganske baterije |  |  |
Ni-Cd baterije |  |  |

* Prije uporabe baterija pročitajte sljedeće mjere opreza za svaku vrstu baterija.
U pogledu nepodržanih baterija ne mogu se postići radna svojstva u slučaju pada napona ili drugih problema koji su uzrokovani svojstvima baterije.

### O alkalnim baterijama (isporučeno)/Oxy Nickel Primary baterijama (prodaje se zasebno)

- Alkalne baterije/Oxy Nickel Primary baterije ne mogu se puniti.

- Alkalne baterije/Oxy Nickel Primary baterije imaju kraći vijek trajanja u usporedbi s nikal-metal-hidridnim baterijama. Iz tog se razloga napajanje može isključiti čak i ako indikator preostalog kapaciteta pokazuje da je baterija dovoljno napunjena.

- Rad baterije uvelike se razlikuje ovisno o proizvođaču i vrsti baterije, a u nekim slučajevima vijek baterije može biti ekstremno kratak. To je posebno slučaj pri niskim temperaturama, pa možda nećete moći snimati pri temperaturama ispod 5°C.

- Ne koristite zajedno stare i nove baterije.

- Indikator preostalog kapaciteta možda neće prikazivati točne informacije pri uporabi alkalnih baterija/Oxy Nickel Primary baterija.

- Zbog karakteristika alkalnih baterija/Oxy Nickel Primary baterija velika je razlika između raspoloživog vremena za snimanje i dostupnog vremena za reprodukciju. Iz tog razloga fotoaparat će se možda isključiti s izvučenim objektivom pri podešavanju mjenjača načina rada. U tom slučaju zamijenite baterije novima. Uporaba nikal-metal-hidridnih baterija omogućuje vam dulje vrijeme snimanja.

### O nikal-metal-hidridnim baterijama (prodaje se zasebno)

- Ne skidajte vanjske zaštite niti oštećujte baterije. Nikad ne koristite baterije na kojima su zaštite djelomično ili potpuno uklonjene kao ni baterije koje su na bilo koji način potrgane. To može dovesti do curenja, eksplozije ili pregrijavanja baterije, a može doći i do opekotina ili povrede. To može uzrokovati kvar punjača baterija.

- Ne nosite ni pohranjujte nikal-metal-hidridne baterije s metalnim predmetima. Može doći do kratkog spoja između + i − krajeva što može dovesti do zagrijavanja ili požara.

- Ako su polovi nikal-metal-hidridnih baterija prljavi, baterije se možda neće ispravno puniti. Obrišite ih suhom krpom ili sličnim.

- U trenutku kupovine ili kad se nikal-metal-hidridne baterije dulje ne koriste, možda se neće moći potpuno napuniti. To je uobičajeno za ovu vrstu baterije te ne predstavlja kvar. Ako se to dogodi, problem bi se trebao moći riješiti na način da opetovano do kraja ispraznite i napunite baterije.

- Ako stavite puniti nikal-metal-hidridne baterije prije nego što je potpuno ispražnjena, upozorenje o slabom kapacitetu baterije možda će se prikazati ranije nego što je očekivano. To se zove »učinak pamćenja«*. Ako dođe do ovog problema, ispravit ćete ga na način da bateriju počnete puniti tek nakon što u je potpunosti ispraznite.

* »Učinak pamćenja« je slučaj privremeno smanjenog kapaciteta baterije.

- Da biste do kraja ispraznili baterije, stavite fotoaparat u način dijaprojekcije i ostavite ga dok se baterije ne istroše.

- Ne koristite zajedno nove i rabljene baterije.

- Pazite da se baterija ne smoči. Baterija nije vodootporna.

Natrag na vrh